અમદાવાદ: ખાદ્યતેલમાં સતત વધી રહેલા ભાવના પગલે હવે ફરસાણમાં પણ ભાવ વધારો તોળાઇ રહ્યો છે. માત્ર તેલ જ નહીં દાળના ભાવ આસમાને વધતાં, મજૂરી મોંઘી થતાં અને હવે તેલના ભાવ પણ વધતાં ભાવ સ્થિર રાખવાની કો‌િશશ કરી રહેલા ફરસાણના વેપારીઓએ ભાવવધારાની રજૂઆત કરતાં હવે ટૂંક સમયમાં ફરસાણમાં ૧૦થી વધુ ટકા ભાવવધારો આવશે. અમદાવાદ શહેરમાં પ૦૦ જેટલા મોટા વેપારીઓ સહિત કુલ ૩૦૦૦ નાના-મોટા વેપારીઓ ફરસાણ ઉદ્યોગ સાથે સંકળાયેલા છે.